### Beslutninger

Palle Andersen, Marianne Møller og Bertram Jacobsen kunne tiltræde indstillingen i overensstemmelse med Magistratens anbefaling.

Solveig Freddy Thomsen, Mikkel Johansen og Helge Bach kunne ikke tiltræde indstillingen, idet dette ikke samlet set er et heldigt projekt for lokalområdet.

Nikolaj Simonsen var forhindret i at deltage i udvalgets behandling af sagen.

###

Endelig vedtagelse af forslag til Lokalplan nr. 1185, Udvidelse af plejehjemmet Kløvervangen i Skødstrup, og Tillæg nr. 132 til Kommuneplan 2017.

### Resume

Lokalplanen gælder for et område beliggende ved [adresse] i den vestlige del af Skødstrup. Lokalplanområdet er 21.129 m2 stort og er beliggende i byzone.

Lokalplanen er udarbejdet på baggrund af ønske fra den selvejende institution samt Sundhed og Omsorg i forbindelse med Boligplan 2017.

Ifølge boligplanen blev det besluttet at etablere 16 ekstra plejeboliger ved [adresse]. Planen muliggør dog yderligere fire plejeboliger og seks ældreboliger. De 26 nye boliger placeres i en ny bygning i maks. tre etager med en maks. højde på ti meter.

Lokalplanforslaget er ikke i overensstemmelse med kommuneplanen, hvad angår bebyggelsesprocenten. Derfor ledsages lokalplanforslaget af et forslag til kommune-plantillæg, der muliggør en højere bebyggelsesprocent (45 til 60).

Der er i høringsperioden kommet 19 høringssvar, som primært omhandler omfanget af udvidelsen, fastholdelse af eksisterende planlægning, den nye bygnings placering og størrelse, genepåvirkninger og værdiforringelse.

### Beslutningspunkter

Det indstilles, at

1) forslag til Lokalplan nr. 1185 vedtages endeligt med de ændringer, der fremgår af indstillingens afsnit 5.5,

2) forslag til Tillæg nr. 132 til Kommuneplan 2017 vedtages endeligt, og

3) indsigelser besvares, som det fremgår af indstillingens afsnit 5.6.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 13-08-2024

Birgitte Bach: 5

Fremsendes til [adresse] med bemærkning, at Magistraten i mødet den 13. august 2024 anbefaler, at byrådet tiltræder Magistratsafdelingen for Teknik og Miljøs indstilling af 31. juli 2024.

Rådmand Nils Jørgensen, Joakim Simonsen og Andreas Pedersen tog forbehold vedrørende bebyggelsesprocenten.

Udvalg: [adresse]

Dato: 28-08-2024

Birgitte Bach: 10

Fremsendes til Teknisk Udvalg til behandling i henhold til beslutning i byrådets møde den 28.august 2024.